b'\n_START_ARTICLE_\nSikorsky S-35\n_START_PARAGRAPH_\nSikorsky S-35 var en amerikansk tomotors dobbeltdekker, et transportfly, senere modifisert til tre-motors. De var konstruert og bygget av Sikorsky Manufacturing Company for Ren\xc3\xa9 Fonck i et fors\xc3\xb8k p\xc3\xa5 en transatlantisk flyvning for \xc3\xa5 ta Orteigprisen. Det ble \xc3\xb8delagt i fors\xc3\xb8ket.\n_START_SECTION_\nKonstruksjon og utvikling\n_START_PARAGRAPH_\nS-35 var bygget som et to-motors transportfly med 1\xc2\xa0600 km rekkevidde. I 1926 lettet Ren\xc3\xa9 Fonck, et flyveress fra f\xc3\xb8rste verdenskrig, i et fors\xc3\xb8k p\xc3\xa5 \xc3\xa5 bli den f\xc3\xb8rste til \xc3\xa5 fly non-stop fra New York til Paris. Prisen var p\xc3\xa5 25 000 dollar satt opp av Raymond Orteig. Fonck fikk Sikorsky til \xc3\xa5 bygge om flyet til tre motorer._NEWLINE_S-35 var en dobbeltdekker med fast haleski og konvensjonelt understell. Det ble modifisert til tre 425 hk Gnome-Rh\xc3\xb4ne Jupiter 9A stjernemotorer og alternativt utstyrt med understell som kunne kastes av etter startDisse modifiseringer tok tid og flyet fl\xc3\xb8y f\xc3\xb8rste gang 23. august 1926 fra Roosevelt Field. Sikorsky begynte en serie med testflyvninger, men ingen med maksimum take-offvekt p\xc3\xa5 11\xc2\xa0000 kg. Sikorsky \xc3\xb8nsket \xc3\xa5 utsette atlanterhavsflyvningen til tidlig 1927, men de finansielle bakmenn ville ikke akseptere noen forsinkelse og flyet ble gjort klart.\n_START_SECTION_\nOperativ historie\n_START_PARAGRAPH_\nDet f\xc3\xb8rste fors\xc3\xb8k var satt til 16. september, men ble avlyst p\xc3\xa5 grunn av oljelekkasje. Neste mulighet som b\xc3\xb8d p\xc3\xa5 brukbart v\xc3\xa6r var 21. september og flyet ble tanket opp natten f\xc3\xb8r fra 200 liters fat. Da flyet ble veiet fant en det var var 1\xc2\xa0800 kg for tungt. Ren\xc3\xa9 Fonck insisterte p\xc3\xa5 \xc3\xa5 beholde en sofa og kj\xc3\xb8leskap for turen. Fonck og hans co-pilot, l\xc3\xb8ytnant Lawrence Curtin fra United States Navy, fikk selskap av en radiooperat\xc3\xb8r og en Sikorsky-mekaniker p\xc3\xa5 turen. Foran en stor menneskemengde p\xc3\xa5 Roosevelt Field fikk flyet fart, understellet ble kastet, men flyet kom ikke i luften og raste utfor en bratt skr\xc3\xa5ning ved enden av rullebanen og kom i brann. De to flyverne var uskadet, men radiooperat\xc3\xb8r Charles Clavie og mekaniker Jacob Islamoff omkom. Flyet som hadde kostet 80 000 dollar var ikke assurert.'